Direcția Generală Evaluare Impact și Controlul Poluării

Nr………………………………

**Referat de aprobare**

Potrivit prevederilor art. II din *Legea nr. 197/2020 pentru modificarea și completarea Legii nr. 46/2008 - Codul Silvic*, în termen de 30 de zile de la intrarea în vigoare a acesteia, se aprobă prin ordin al autorităţii publice centrale care răspunde de mediu metodologia de derulare a procedurii de evaluare de mediu pentru amenjamantele silvice prevăzute la art. 22 alin. (1^1) din Legea nr. 46/2008 - Codul silvic, republicată, cu modificările şi completările ulterioare, precum şi cu modificările şi completările aduse prin Legea nr. 197/2020.

Acest Ordin este necesar în vederea clarificării tuturor etapelor necesare pentru derularea procedurii de evaluare de mediu pentru amenajamentele silvice (inclusiv a necesității efectuării evaluării adecvate), a succesiunii acestora, precum și a actorilor implicați în parcurgerea lor.

Prin aprobarea metodologiei de derulare a procedurii de evaluare de mediu pentru amenjamantele silvice se va impune ca iniţierea procedurii de evaluare de mediu să se realizeze concomitent cu elaborarea primei versiuni a amenajamentului silvic, imediat după Conferinţa I de amenajare, iar procedura de evaluare de mediu se va finaliza cu emiterea actului de reglementare, amenajamentul urmând a fi aprobat în Comisia tehnică de avizare în silvicultură (CTAS), ulterior emiterii avizului de mediu.

Prin acest Ordin se va asigura, totodată, accesul publicului la informațiile referitoare la amenajamentele silvice în cadrul procedurii de evaluare de mediu, încă de la elaborarea primei versiuni a acestora.

Menționăm că proiectul de Ordin în forma actuală a fost comunicat Comisiei Europene, în vederea soluționării aspectelor incluse în acțiunea de constatare a neîndeplinirii obligațiilor de stat membru UE (infringement) declanșate de aceasta împotriva României.

Având în vedere cele de mai sus, vă rugăm să fiți de acord cu aprobarea prezentului Ordin privind aprobarea Metodologiei de aplicare a evaluării de mediu pentru amenajamente silvice.

**Director**

**Dorina MOCANU**